**Ministru kabineta noteikumu projekta "Grozījums Ministru kabineta 2012. gada 24. aprīļa noteikumos Nr. 281 "Augstas detalizācijas topogrāfiskās informācijas un tās centrālās datubāzes noteikumi"" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Netiek aizpildīts saskaņā ar Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 5.1 punktu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Aizsardzības ministrija ir sagatavojusi Ministru kabineta noteikumu projektu "Grozījums Ministru kabineta 2012. gada 24. aprīļa noteikumos Nr. 281 "Augstas detalizācijas topogrāfiskās informācijas un tās centrālās datubāzes noteikumi"" pēc savas iniciatīvas, lai savstarpēji saskaņotu Ministru kabineta noteikumos lietoto terminoloģiju. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts sekretāru 2017. gada 16. novembra sanāksmē ir izsludināts Aizsardzības ministrijas sagatavotais Ministru kabineta noteikumu projekts "Grozījumi Ministru kabineta 2011. gada 15. novembra noteikumos Nr. 879 "Ģeodēziskās atskaites sistēmas un topogrāfisko karšu sistēmas noteikumi"" (VSS-1199, turpmāk – Noteikumu projekts), kurā, cita starpā, paredzēts svītrot no Ministru kabineta 2011. gada 15. novembra noteikumiem Nr. 879 "Ģeodēziskās atskaites sistēmas un topogrāfisko karšu sistēmas noteikumi" (turpmāk – Noteikumi Nr. 879) normu par reālā laika globālās pozicionēšanas metodes validāciju apvidū, saglabājot tikai pastāvīgo bāzes staciju ģeodēzisko koordinātu kamerālu pārbaudi.  Noteikumu projekta saskaņošanas procesā Aizsardzības ministrija ir konstatējusi iepriekš neparedzētu problēmu, ka Ministru kabineta 2012. gada 24. aprīļa noteikumu Nr. 281 "Augstas detalizācijas topogrāfiskās informācijas un tās centrālās datubāzes noteikumi" (noteikumus izstrādājusi Tieslietu ministrija, turpmāk – Noteikumi Nr. 281) 15.3. apakšpunktā arī tiek lietots termins "validējusi" attiecībā uz minētajām globālās pozicionēšanas bāzes staciju sistēmām.  Attiecīgi Noteikumu Nr. 281 15.3. apakšpunkts nosaka, ka topogrāfiskās uzmērīšanas vajadzībām mērnieks, ja nepieciešams, izveido uzmērīšanas tīklu, kas balstās uz vietējo ģeodēzisko tīklu vai pastāvīgo globālās pozicionēšanas bāzes staciju vai to sistēmu (izņemot LatPos), kuru normatīvajos aktos noteiktajā kārtībā ir **validējusi** valsts aģentūra "Latvijas Ģeotelpiskās informācijas aģentūra", ja tie nodrošina šo noteikumu 20. punktā minēto precizitāti attiecībā pret valsts ģeodēzisko tīklu vai LatPos.  Ņemot vērā, ka ar Noteikumu projektu tiek plānots aizstāt Noteikumos Nr. 879 lietoto terminu "validācija", vietā liekot terminu "pārbaude", kā arī atzinumu sniedzēji (t. sk. Tieslietu ministrija) ir atbalstījuši Noteikumu projekta tālāko virzību bez iebildumiem, Aizsardzības ministrija vienlaikus sagatavojusi noteikumu projektu (tehniskos grozījumus), lai savstarpēji saskaņotu Ministru kabineta noteikumos lietotos terminus. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Latvijas Ģeotelpiskās informācijas aģentūra. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar |

Aizsardzības ministrs R. Bergmanis

Valsts sekretāra p.i. E.Palma-Jansone

I. Liepiņš, 26165678

ivars.liepins@lgia.gov.lv.